شەفەق
نیوز/ پارێزگای دهۆک لە هەرێم کوردستان، ئمڕوو یەکشەممە، دەسکردن وە چالاکیەیل پەنجەمین
ڤیستواڵ روشنهویری دهۆک وەخوەی دی، ک یەکێتی ئەدیب ونویسەرەیل پارێزگاگە سازێدەی.
دەیان
لە ئەدیب ونویسەرەیل کورد لە جەهان ئامادەی ئی ڤیستواڵە بوین، هەمیش نەختینەیگ لە ئەدیب
و شاعرەیل عەرەب لە جویراجویر وڵاتەیل عەربی.
حەسەن
سلیفانی سەرۆک یەکێتیەگە لە وتار وازکردنەگە ک ئاژانس شەفەق نیوز ئامادەی بوی وت: ڤیستواڵەگە
فۆکس لەبان چەن تەوەریگ کەێد، زاقتریان کاردانەوەی هەڵمەتەیل ئەنفال لەبان ئەدەب کورد،
هەمیش تۆێژینەەوەیل لە سیمای روومانی کورد، و ئەوەسا یەکیگ لە تەوەریل ڤیستواڵەگە لە
جویلەی ئەڵگەردان و گرنگیی بوود.
ئەو
ڤیستواڵ روشنهویریە، ئەوەسا پیشکەشکردن بڕیگ لە ئیوارەیل شاری لەلایەن شاعرەیلیگ کورد
وەخوەی دوینێد، ک لە ناوچەیل کوردستان هاتنە.
جی
باسە، ک ئەو ڤیستواڵە ک تا دوو رووژ وەردەوامە، وە چەودیریکردن مەسعود بارزانی سەرۆک
پارت دیموکراتی کوردستان کریەێد ک ئامادەی ڤیستواڵەگە بوی و وتاریگ پیشکەش کرد، و داوای
وەردەوامییان لە خەبات روشنهویری و وەرگری لە کەلتوور و فۆلکلۆر کوردی کرد.
